अभी तक हमने सिल्क वर्म के बारे में जाना था कि यह एक आर्थिक तौर पर उपयोगी कीड़ा है जो रेशम बनाने में प्रमुख कारक है। पर सिल्क वर्म भोजन भी हो सकता है, यहीं आकर पता चला। हमने अपने गांव में कुछ जातियों के बारे में सुना था कि वे चूहा और घोंघा जैसी चीजों को मारकर खाते हैं। पर नागालैंड में तमाम तरह के कीड़ों को मार कर चाव से खाया जाता है। इन कीड़ों में सिल्क वर्म लोगों में काफी लोकप्रिय है। नागा लोगों की इन कीड़ों को पकाने की अपनी विधि है। काफी लोग इसे डिप फ्राई करके खाते हैं। चीन में भी लोग बड़ी संख्या में सिल्क वर्म खाते हैं। आप कोहिमा के कुछ रेस्त्रां में भी सिल्क वर्म की डिश खा सकते हैं। इन पानी देर तक उबालने के बाद प्याज,अदरक, लहसुन, मिर्च आदि के साथ फ्राई करके खाया जाता है।